Efter den russiske revolution i 1917 vedblev han at arbejde for den eksilerede Hvide hær under den russiske borgerkrig frem til 1922. I Danmark arbejdede han blandt andet med hjælp til russiske krigsfanger i Horserød- og Haldlejrene i 1918-19, han var også involveret i udsendelsen af et frivilligt dansk korps til borgerkrigen i Nordrusland. I sit eksil i Danmark var han aktiv i det russiske eksil-miljø blandt andet som formand for Unionen af Russiske Officerer og som repræsentant for russisk Røde Kors. Han var også tilknyttet enkekejserinde Dagmars hof i Danmark. Han blev boende i Danmark til sin død i 1954. Han var gift med Sofia Nikolajevna Pototskaja, f. von Korff.